
Në pajtim me dispozitat e Ligjit për Shërbimin Civil të Republikës së Kosovës, Ligji Nr. 03/ L -149, Rregullore   
Nr. 02/2010 për Procedurat e Rekrutimit në Shërbimin Civil të Republikës së Kosovë, Ministria e Tregtisë dhe Industrisë shpallë:
                                               
                                                             REKRUTIM 
                                                                                                                     
Institucioni:                                             Ministria e Tregtisë dhe Industrisë

                                                      Divizioni për Komunikim me Publikun

Titulli i vendit të punës:                                    Zyrtar Multimedial
Koeficienti / 7
Nr. i Referencës:  MTI/ 15
Numri i zyrtarëve që do të pranohen: 1
Vendi: Prishtinë                                                                                Data: 19/06/2019  ____________________________________________________________________________________________
Detyrat dhe përgjegjësitë:
· Në bashkëpunim me zyrtarin e lartë harton dhe zhvillon planet e punës për zbatimin e detyrave të përcaktuara në bazë të objektivave të Divizionit të Komunikimit; 
· Monitoron mediat e shkruara dhe elektronike dhe përgatit një përmbledhje të informatave për menaxhementin e lartë të ministrisë; 
· Përcjellë të gjitha ngjarjet dhe aktivitetet e MTI-së dhe të Ministrit, duke bërë fotografimin, incizimin dhe arkivimin e të gjitha ngjarjeve të ministrisë, si dhe përgatit informatën për këto ngjarje;
· Përkujdeset për sallën e konferencave, si dhe vendet për intervista për media; 
· Mirëmban dhe përditëson me informata ueb-faqen e MTI-së dhe rrjetet sociale;
· Ndihmon në përgatitjen e kumtesave, informatave, raporteve dhe publikimeve tjera për publikun dhe pas miratimit të tyre nga mbikëqyrësi dhe menaxhmenti i ministrisë i shpërndan tek mediat e shkruara dhe elektronike dhe i publikon në ueb-faqen e ministrisë; 
· Përgatit përgjigjet për kërkesat e pranuara nga mediat e shkruara dhe elektronike lidhur me aktivitetet dhe shërbimet e ministrisë;
· Pranon dhe shqyrton kërkesat për qasje në dokumentet zyrtare si dhe kryen të gjitha përgjegjësitë e përcaktuara me Ligjin për qasje në dokumentet publike;
· Kryen edhe punë tjera sipas kërkesës së udhëheqësit të drejtpërdrejtë.




    Kualifikimet për këtë vend të punës: 

· Diplome universitare: Fakulteti  Gazetari, Teknologji Informative, Gjuhë Shqipe, Letërsi Shqipe;
· Dy (2) vite përvojë profesionale; 
· Njohja e punës me kompjuter: World, Excel, Photoshop, përpunimi i tekstit dhe editim i fotografisë dhe videos, databazë;
· Shkathtësi në përdorimin e teknologjisë informative (në përdorimin e kompjuterit, kamerës dhe shkathtësi në përdorimin e rrjeteve sociale); 
· Shkathtësi të mira prezantuese dhe komunikimi;
· Të jetë energjik, të ketë sjellje të mira ndër-njerëzore dhe të jetë i/e gatshëm të punojë me orar fleksibil të punës dhe në trysni kohe.

Kushtet e pjesëmarrjes në rekrutim:

Të drejtë aplikimi kanë të gjithë qytetarët e Republikës së Kosovës , të cilët kanë zotësi të plotë për të vepruar, kanë shkollimin e lartë dhe kanë aftësinë profesionale për kryerjen e detyrave.

Kohëzgjatja e emërimit:

Nëpunësi i karrierës (përhershëm) Periudha provuese .Dymbëdhjetë (12) muaj.

Data e mbylljes së konkursit: 

03/07/2019

Paraqitja e kërkesave

[bookmark: _GoBack]Formularët për aplikim mund të merren në recepcion të MTI-së, ose të tërhiqen nga web faqja e MTI-së, ku është bërë edhe shpallja e konkursit , në adresën www.mti-ks.org dhe dorëzohen në Divizionin e Burimeve Njerëzore, çdo ditë pune nga ora 8:00 -16:00 deri më: 03/07/2019. Për informata më të hollësishme mund të kontaktoni në nr. tel. 038-200 36-578. 

“Shërbimi Civil i Republikës së Kosovës, ofron mundësi të barabarta të punësimit për të gjithë shtetasit e Kosovës dhe mirëpret aplikacionet nga të gjithë personat e gjinisë mashkullore dhe femërore nga të gjitha komunitetet në Kosovë”.  

“Komunitetet jo-shumicë dhe pjesëtarët e tyre kanë të drejtë për përfaqësim të drejtë dhe proporcionalë organet e shërbimit civil të administratës publike,qendrore dhe lokale,siç specifikohet në Nenin 11, paragrafi 3të Ligjit Nr..03/L-149 mbi shërbimin Civil të Republikës së Kosovës”

 Kërkesat e dërguara pas datës së fundit nuk do të pranohen.
Për shkak të numrit të madh të kërkesave të pranuara,vetëm kandidatët e përzgjedhur në listën e ngushtë do  të kontaktohen.

image1.jpeg




